cyanic-selkie/wikianc huggingface dataset:
Հանս Սաքս
Կենսագրություն
Հանս Սաքսը ծնվել է 1494 թվականին, դերձակի ընտանիքում։ Հաճախել է լատինական դպրոց, ապա 1509-1511 թվականներին սովորել է կոշկակարություն, որից հետո հինգ տարի եղել է շրջիկ ենթավարպետ։ Այդ ընթացքում նա եղել է Ավստրիայի Ինսբրուք քաղաքում, կայսր Մաքսիմիլիան I-ի պալատում։ Հավանաբար նա այստեղ է որոշել զբաղվել մայստերզինգերի արվեստով։ Այդ ուղղությամբ կրթություն է ստացել Մյունխենում, Լեոնարդ Նոնենբեկի մոտ։ 1520 թվականին բնակության է հաստատվել Նյուրնբերգում, որտեղ դարձել է կոշկակար-վարպետ և միաժամանակ մայստերզինգերների ընկերության նախագահն ու ակտիվ անդամը։ Հանսն ամուսնացել է 1519 թվականին՝ 17-ամյա Կունիգունդ Կրոյցերի հետ։ Երբ վերջինս 1560 թվականին մահացավ, Հանսը մեկ տարի անց ամուսնացավ երիտասարդ այրի Բարբարա Հարշերի հետ։ Առաջին ամուսնությունից ուներ յոթ զավակ, որոնցից ոչ մեկն իրենից երկար չապրեց։ Հանս Սաքսն ամենասկզբում աջակցում էր Մարտին Լյութերի ռեֆորմացիային։ Նախևառաջ նա հռչակ ձեռք բերեց որպես բանաստեղծ, որ իր գրվածքներում արտահայտում էր ռեֆորմացիայի գաղափարները։ Գրել է ավելի քան 6000 բանաստեղծություն և համարվում է 16-րդ դարի ամենահայտնի բանաստեղծներից մեկը։
Ճանաչումը
Հանս Սաքսը նախ և առաջ իր ժամանակակիցներին հայտնի էր որպես մայստերզինգեր։ Դեռ կենդանության օրոք նա ամենակարդացվող հեղինակներից մեկն էր, նրա ստեղծագործությունները հաճախ բեմ էին բարձրանում։ 1558 թվականին նա ինքը սկսեց հրատարակել իր գրվածքները, որոնք հետագայում անդադար համալրում էր նոր շվանկերով, ֆաստնախտշպիլներով, դրամաներով, բանաստեղծություններով ու արձակ երկխոսություններով։ Բացի դրանից նա հայտնի էր որպես ռեֆորմացիայի կողմնակից ու քարոզող։ 1523 թ.-ից 1526 թվականներին նա տարածում էր թռուցիկ-երկխոսություններ՝ ռեֆորմացիայի թեմայով։ Այդ պատճառով նրան արգելվեց զբաղվել գրական գործունեությամբ, և Հանսը ստիպված էր իր օրվա ապրուստը վաստակել կոշկակարությամբ։ 1529 թվականին Նյուրնբերգն իրեն հռչակեց որպես բողոքական քաղաք, որից հետո այդ արգելքը վերացավ։
Ստեղծագործությունները
Հանս Սաքսի գրչին է պատկանում ավելի քան 6000 բանաստեղծություն, ինչը հատկապես զարմանալի է, եթե հաշվի առնենք, որ նա ապրուստի համար վաստակում էր ոչ թե գրական գործունեությամբ, այլ կոշկակարի արհեստով։ Նրա ստեղծագործությունները խիստ բազմազան են։ Այսպես, օրինակ, երգերի մի մասը հոգևոր թեմաներով են, մի մասը՝ աշխարհիկ։ Նաև միևնույն երգը հանդիպում է մի քանի տարբերակներով։ Շվանկերն ու ֆաստնախտշպիլները գրված են նյուրնբերգյան ավանդույթներով։ Բացի դրանից, նրա գրչին են պատկանում նաև մի շարք կատակերգություններ ու ողբերգություններ, որոնց սյուժեները բխում են անտիկ շրջանի, միջնադարի կամ սուրբգրային ավանդություններից։ Դրանք հաճախ ունեն դիդակտիկ կամ երգիծական բնույթ, և նրա բարոյախոսությունը զուրկ չէ կեղծ բարեպաշտությունից։ Իսկ զարգացնելով մայստերզանգի (տես Մայստերզինգեր) բանաստեղծական մտահորիզոնը՝ Սաքսն իր սյուժեները սկսեց քաղել նաև առօրյա կյանքից, ժողովրդական գրքերից և հրապարակային անեկդոտներից։ Առավել հայտնի են «Աշակերտը դրախտում» և «Փերեզակի զամբյուղը» ֆարսերը (զավեշտախաղ)։ Հանս Սաքսին է վերագրվում նաև միջնադարից պահպանված մեղեդային տասներեք մոդել կամ տոնայնության օրինակներ (Meistertöne), որոնցով երգել են ոչ միայն Սաքսի երգերը, այլև շատ ուրիշ մայստերզինգերների։
Հանս Սաքսի կերպարը համաշխարհային արվեստում
Հանս Սաքսի կերպարն օգտագործել են Վ․ Ցիրովեցն ու Ալբերտ Լորցինգը՝ «Հանս Սաքս» օպերայում (1834 թ.) և Ռիխարդ Վագները՝ «Նյուրնբերգյան մայստերզինգերները», օպերայում (1868 թ.) ։ Իսկ Գյոթեն գրել է պոեմ՝ նվիրված միջնադարյան հռչակավոր մայստերզինգերին («Hans Sachsens poetische Sendung»):
Ծանոթագրություններ
Կատեգորիա:Գերմանացի բանաստեղծներ Կատեգորիա:Գերմանացի կոմպոզիտորներ Կատեգորիա:Գերմանացի դրամատուրգներ Կատեգորիա:Գերմանացի գրողներ
Աստերոիդների ցանկ (220201-220300)
Աստերոիդների ցանկ (220101-220200) * Աստերոիդների ցանկ * Աստերոիդների ցանկ (220301-220400)
Գերհամակարգչային հավելվածների ազգային կենտրոն
Գերհամակարգչային հավելվածների ազգային կենտրոն (National Center for Supercomputing Applications, NCSA), գերհամակարգչային տեխնոլոգիաների զարգացման ուղղված գիտահետազոտական կենտրոն ԱՄՆ Ուրբան-Շամփեյնի Իլինոյսի համալսարանում։ Հովանավորվում է «Ազգային գիտական հիմնադրամի», Իլինոյս նահանգի կառավարության և մասնավոր ընկերությունների կողմից։
NCSA-ն ունի հաշվողական տարբեր համակարգեր (ինչպես կլաստերային, այնպես էլ բաշխվող հիշողությամբ), այդ թվում՝ Blue Waters պետաֆլոպային համակարգիչներ։ Կենտրոնի ծառայություններից օգտվում է ավելի քան 2000 գիտնական և ճարտարագետ։ Հաշվիչ հզորությունները գիտական նպատակներով անվճար տրամադրվում են ԱՄՆ ամբողջ տարածքում ։
Պատմություն
Առաջարկն ընդունվել է, և 1985 թվականին նախագիծը դրամաշնորհ է ստացել NSF-ի կողմից «Գերհամակարգչային կենտրոնների ստեղծման ծրագրերի» (Supercomputer Centers Program) շրջանակներում ։ Գերհամակարգչային տեխնոլոգիաների ազգային կենտրոնի առաջին տնօրենը Լարի Սմարն էր։ 1986 թվականին ծրագրի շրջանակներում թողարկվել է առաջին գերհամակարգիչը։
Նախագծի տարբերակիչ առանձնահատկություններից էր գերհամակարգչային բոլոր կենտրոնները միավորող գերարագ NSFNet ցանցը, որը ARPANET հետ մեկտեղ համարվում է ժամանակակից համացանցի նախատիպերից մեկը։ 1986 թվականին մշակվել է Telnet պրոտոկոլի սեփական իրականացումը՝ NCSA Telnet-ը։ 1993 թվականին թղարկվել է Microsoft Windows օպերացիոն համակարգի համար նախատեսված գրաֆիկական ինտերֆեյսով առաջին դիտարկիչը։ Նրա հիմնական մշակողներն էին Մարկ Անդրիսենը և Էրիկ Բինան։ Mosaic-ը էական ազդեցություն է ունեցել դիտարկիչների շուկայի վրա․ նրա նախնական կոդը եղել է Netscape Navigator-ի, իսկ ավելի ուշ՝ նաև Internet Explorer-ի հիմքում։ Չնայած որ NCSA-ում դիտարկիչի մշակումը պաշտոնապես դադարեցվել է 1997 թվականին, սակայն մինչ օրս այն կարելի է ներբեռնել կենտրոնի պաշտոնական կայքից ։
NCSA-ի մասնագետները մշակել էին նաև HDF տվյալների ձևաչափը, որը նախատեսված է մեծածավալ թվային տվյալների պահպանման համար։ Ներկայումս նախագծին աջակցում է HDF Group ոչ առևտրային կազմակերպությունը։
«Blue Waters»
NCSA-ի գլխավոր գերհամակարգիչը՝ Blue Waters-ը, տեղադրվել է IBM ընկերության կողմից 2011 թվականին, ինչից հետո կենտրոնի հետ նրա համագործակցությունը դադարեցվել է։ 2012 թվականին գերհամակարգիչը արդիականցվել է Cray ընկերության կողմից։ Ավելացվել են նոր հաշվիչ հանգույցներ՝ ինչպես CPU-CPU, այնպես էլ CPU-GPU տեսակի ։
Blue Water-ի հաշվիչ հանգույցների ընդհանուր թիվը գերազանցում է 25 հազարը․ օգտագործվում է շուրջ 380 հազար AMD Opteron պրոցեսորային միջուկ և 30 հազար Nvidia Tesla գրաֆիկական պրոցեսոր։ Գումարային օպերատիվ հիշողությունը գերազանցում է 1․5 պետաբայթը, արտաքին հիշող սարքերի ծավալը ավելի քան 25 պետաբայթ (նախատեսվում է ավելացնել մինչև 500 պետաբայթ) է։ Ներքին հաղորդակցական ցանցն օժտված է 100գբ/վ թողարկող կարողությամբ և եռաչափ տոր տոպոլոգիայով ։
Պաշտոնական տվյալներով՝ Blue Waters-ի առավելագույն արտադրողականությունը գերազանցում է 11,5 պետաֆլոպսը։ Իրական արտադրողականությունը չափվել է մի շարք թերթերով, որոնք մշակվել են ժամանակակից գիտական հաշվարկների պահանջների հիման վրա և չափում են ոչ միայն ծրագրի աշխատաժամանակը, այլև լրացուցիչ ժամանակային կորուստները։ Դեպքերից երեքում գերհամակարգչի արտադրողականությունը գերազանցել է 1 պետաֆլոպսը ։
2012 թվականից Blue Waters-ը չի մասնակցում գերհամակարգիչների TOP500 համաշխարհային վարկանիշին։ Նախագծի ղեկավարներից Վիլյամ Կրամերը կարծում է, որ LINPACK արտադրողականության թեստը, որի վրա հիմնված է TOP500-ը, հնացել է և չի համապատասխանում բարձր արտադրողականությամբ ժամանակակից համակարգերի հետազոտմանը ։
Այլ
2001 թվականին NCSA-ն իր տրամադրության տակ ուներ HP/Convex SPP-2000, SGI/Cray Origin2000 Array, SGI Power Challenge Array և 128 երկպրոցեսոր աշխատանքային կայաններից բաղկացած զուգահեռ կլաստեր ։
Արտաքին հղումներ
Կատեգորիա:ԱՄՆ-ի գիտական կազմակերպություններ Կատեգորիա:Համակարգիչ Կատեգորիա:Իլինոյս Կատեգորիա:ԱՄՆ-ի կազմակերպություններ Կատեգորիա:Գիտահետազոտական ինստիտուտներ Կատեգորիա:Համացանց Կատեգորիա:1986 հիմնադրումներ Կատեգորիա:Համակարգիչներ
Յուլիուս ֆոն Սաքս
Յուլիուս ֆոն Սաքս (Julius von Sachs, ), գերմանացի բուսաբան։ 1861 թվականից եղել է Պոպելսդորֆի գյուղատնտեսական ակադեմիայի,1867 թվականից՝ Ֆրայբուրգի, 1868 թվականից՝ Վյուրցբուրգի համալսարանների պրոֆեսոր։ Հիմնական աշխատանքները վերաբերում են բույսերի անատոմիային և ֆիզիոլոգիային, բուսաբանության պատմության բնագավառին։ Ֆիզիոլոգիական հետազոտություններում լայնորեն կիրառել է փորձառական մեթոդը։ Ուսումնասիրել է բույսերի ֆոտոսինթեզի, հանքային սննդառության, ջրային ռեժիմի, աճման ու նյութերի տեղաշարժման, սերմերի ծլման և այլն հարցեր։
Թեոդոր Ժերիկո
Ժան Լուի Անդրե Թեոդոր Ժերիկո (Jean-Louis-André-Théodore Géricault, ), ֆրանսիացի գեղանկարիչ, եվրոպական գեղանկարչության ռոմանտիզմի դարաշրջանի խոշորագույն ներկայացուցիչ։ Նրա կտավները, այդ թվում «Մեդուզայի լաստը» և «Ձիավազքը Էպսոմեում» կտավները դարձան նոր խոսք գեղանկարչության մեջ, սակայն նրա գլխավոր նշանակությունը կիրառական արվեստում գիտակցվեց ավելի ուշ։ Ուսումնասիրողների մեջ միասնական կարծիք չկա, թե որ ուղղության ներկայացուցիչ է եղել նկարիչը, ռոմանտիզմի նախակարապետ, ռեալիստ, մարդ, ով առաջ անցավ իր ժամանակից և Ժակ Լուի Դավիթի հետևորդն էր։
Ընտանիք։ Մանկության և պատանեկության տարիներ
Թեոդոր Ժերիկոն ծնվել է 1791 թվականին Ռուանում։ Նրա հայրը, Ժորժ Նիկոլա Ժերիկոն, եղել է ունևոր մարդ, ծխախոտի տնկադաշտերի սեփականատեր և ծխախոտի խոշոր վաճառական։ Մայրը Լուիզա Ժաննա Մարի Կարյուել դե Սեն Մարտենը սերում էր Նորմանդիայի արիստոկրատական ընտանիքից։ Ժերիկոյի ընտանիքը 1796 թվականին տեղափոխվեց Փարիզ։ 1801 թվականին Թեոդորին տեղավորեցին Դյուբլա Լուազո մասնավոր գիշերօթիկ դպրոց, իսկ հետագայում հայրը նրան տեղափոխում է Ռենե Ռիշար Կաստիլյայի գիշերօթիկ դպրոց։ 1804 թվականին Ժերիկոն ընդունվում է Լյուդովիգ Մեծի լիզեյ։ Մոր մահից հետո որդու դաստիարակությամբ զբաղվում է հայրը։ Տղան վաղ տարիքից հետաքրքրություն ցուցաբերեց գեղանկարչության նկատմամբ, ինչին նպաստեց շփումը մորեղբոր` Ժան Բատիստ Կարուելի հետ, ով ուներ ֆլամանդական և նիդերլանդական նկարիչների հավաքածուներ։ Մորեղբոր ծանոթները` երիտասարդ նկարչուհիներ և աշակերտուհիներ Պիեր Գերենը, Ադելաիդա դե Մոնգոլֆերը և Լուիզա Սվատորը Թեոդորին իրենց հետ տանում էին թանգարան, որտեղ կրկնօրինակում էին հին վարպետների ստեղծագործությունները։ Արձակուրդները տղան անց էր կացնում Նորմանդիայում, որտեղ, ինչպես նշում է նրա ընկերներից մեկը, շատ նկարում էր ։
Գեղանկարչության ուսուցումը մեծ վարպետներից
Ժերիկոն ուշադրությամբ պատճենում էր մեծ վարպետներից` սկսելով վերածննդի շրջանից։ Ժերիկոն ուներ գրավյուրաների մեծ հավաքածուներ (որոնք ոչ միշտ էին բարձր որակի) կատարված իտալական գեղանկարչության խոշորագույն վարպետների նկարներից։ Ռուբենսի, Տիցիանի, Վելասկեսի, Ռեմբրանդտի, Ջորջոնեի, Պարմիջանինոյի և այլոց գրավյուրաների ալբոմները, որոնք շատ հայտնի էին այդ դարաշրջանում, գրավեցին Թեոդորին։ Հայտնի են Ժերիկոյի կողմից արված ավելի քան 60 պատճեն։ Նա շարունակեց ուսումնասիրել հին վարպետների գործերը Իտալիա (1816—1817) և Անգլիա (1820—1821) ճանապարհորդության ժամանակ։ Ժերիկոն կատարեց նաև Միքելանջելոյի, Կարաչիի, Կարավաջոյի ֆրանսիացի հետևորդների և 18-րդ դարի նկարիչների դեկորատիվ աշխատանքների, նկարների թեմաների վերամշակված մի շարք գրաֆիկական պատկերումներ։ Նա ձգտում էր ընդօրինակել բնօրինակը, ավելի շատ միավորելով, ռիթմին հաղորդելով ավելի էքսպրոսիա, ուժեղացնելով նկարի գունային լուծումները։ ։ «Նա ձգտում էր հասկանալ հսկայական կենսականության գաղտնիքը, հին վարպետների ստեղծագործական կերպարների մասշտաբայնությունը, նրանց ազդեցությունը ժամանակակից դիտորդների վրա։ Ձգտելով ակտիվ, գործածվող արվեստին` նա ցանկանում էր գտնել այդ նույն հասկացողության օրինակները հետագա ժամանակների վրա։ Դրանով որոշվում էր նրա փնտրումների ուղղությունը» ։
Ժերիկոն գեղարվեստական գրականության մեջ
Լուի Արագոնը Ժերիկոյին դարձրեց իր` «Կրքոտ շաբաթ» վեպի գլխավոր հերոս («La semaine Sainte»): Վեպի գործողությունները տեղի են ունենում մեկ շաբաթ` 1815 թվական մարտի 19 – 26ը. երիտասարդ Ժերիկոն, ով ծառայում էր Լյուդովիկոս 18-րդի բանակում, ծիծաղելի զգացողություններով սպասում էր Նապոլեոնի կողմից ֆրանսիական մայրաքաղաքի նվաճմանը։
Արտաքին հղումներ
Կատեգորիա:Ֆրանսիացի ռոմանտիստ նկարիչներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի քանդակագործներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Տուբերկուլոզից մահացածներ Կատեգորիա:Ֆրանսիացի գրաֆիկներ
Սթիվեն Ուիլսոն
Սթիվեն Ջոն Ուիլսոն (Steven John Wilson, ), բրիտանացի երաժիշտ, մի քանի երաժշտական ծրագրերի հեղինակ, և «Porcupine Tree» ռոք խմբի անդամ։ Բացի կիթառի և ստեղնաշարի վրա նվագելուց, Ուիլսոնը չնայած ինքնուս լինելուն տիրապետում է ուրիշ երաժշտական գործիքների, որոնց թվին են պատկանում ֆլեյտան, ցիմբրալը, բասս կիթառը։ Չնայած դրան նա իրեն չի համարում կիթառահար
Կենսագրություն
Սթիվենը մանկուց հետաքրվել է երաժշտությամբ։ Մանկական հասակում նա լսել է Դոննա Սամմեր և Pink Floyd։ Հենց այս կատարողները իր խոսքերով բոլորից շատ են ազդել իր երաժշտական ճաշակի զարգացվածության և ապագա ստեղծագործության վրա։ Երբ լրանում է նրա 12 տարեկանը իր հայրը, որը մասնագիտությամբ ինժեներ֊ելեկտրատեխնիկ էր, քանդեց բազմալիք ձայնարկիչը, որով Սթիվենը հետաքրքրված էր ։
15 տարեկանում ստեղնահար Սայմոն Վոկինգի հետ ձայնագրում է իր առաջին «Prayer for the Soul» ալբոմը անվանելով իրենց խումբը Altamont։ Այստեղ նրանք կատարում էին երգեր՝ գրված Ալան Դաֆֆիի բանաստեղծությունների հիման վրա, որոնց տեքստերը հետագայում դառնում են «This Long Sielnce» և «It Will Rain for a Million years» երգի բառերը։
1983 և 1985 թվականներին Ուիլսոնը իր նոր Karma խմբի հետ ձայնագրում է The Joke’s On You և The Last Man To Laugh ալբոմները, որոնք հետագայում վերամշակվում են porcupine tree-ի կողմից։
Կարիերա
1986 թվականին Սթիվենը ստեղծում է «No Man Is An Island (Except The Isle Of Man)» խումբը, որի անվանումը կրճատվում է No-Man։ Այս ծրագրում Ուիլսոնը և նրան միացած Թիմ Բոուենսը կենտրոնանում են սինթի պոպ ժանրի վրա։ Տարիների ընթացքում խումբը հրավիրել է շատ երաժիշտների, որոնց թվին են պատկանում Ռոբերտ Ֆրիպը, Թեո Թրեվիսը։
1 տարի հետո Ուիլսոնը իր նախկին համադասարանցու հետ ստեղծում է պրոգրեսիվ և պսիխոդելիկ ոճով Porcupine Tree խումբը։ Սկսած այդ ժամանակից երկու խմբերը գոյություն ունեն առանձին և զարգանում են զուգահեռ ձայնագրվելով։ 1990-ական թվականների վերջին Ուիլսոնը չի դադարում փնտրել նոր ուղղություններ։ Այդպես առաջացան Bass Communion и Incredible Expanding Mindfuck (IEM) ծրագրերը։ Բացի այդ նա սկսեց մի քանի երգեր թողարկել իր իսկական անունով։ 2001 թվականին Ուիլսոնը ծանոթանում է հրեա երաժիշտ Ավիվ Գաֆենի հետ և ստեղծում նրա հետ Blackfield խումբը։
Լինելով փորձառու պրոդյուսեր Սթիվեն Ուիլսոնը անցկացնում է շատ ժամանակ ուրիշ հայտնի խմբերի ձայնագրության գործում։ Դրանց թվին են պատկանում Opeth, O.S.I., Յոկո Օնո, Orphaned Land, Anathema և այլն ։ Նրանց «Fear of a Blank Planet» ալբոմը գրավել է երրորդ տեղը «2007 թվականի ալբոմ» կատեգորիայում Sound & Vision ամսագրի տվյալներով ։
2003-ից մինչև 2010 թվականները ընկած ժամանակաշրջանում Սթիվենը թողարկում է CD սինգլների շարք՝ իր սեփական անունից, որը բաղկացած է եղել օրիգինալ կատարումների քավըր տարբերակներից։Սկավառակի մեջ մտնում են կանադացի երգչուհի Ալանս Մորիսենթի, շվեդական ABBA խմբի, բրիտանական The Cure խմբի, կոմպոզիտոր Մոմուսի, Դենովանի երգերը։
Դիսկոգրաֆիա
2003-Cover version «Thank u» Ալանիս Մորիսեթ
2004-Cover version II «The Day before you come» ABBA
2005-Cover Version III «A forest» The Cure
2008-Cover version V «Sigh O the times» Պրինց
2010-Cover version VI«Lord of the reedy reaver» Դոնովան
Ծանոթագրությունների ցանկ
Կատեգորիա:Նոյեմբերի 3 ծնունդներ Կատեգորիա:1967 ծնունդներ Կատեգորիա:Երաժիշտներ այբբենական կարգով Կատեգորիա:Ռոք երաժիշտներ Կատեգորիա:Անգլիացի կիթառահարներ Կատեգորիա:Կրոնների քննադատներ Կատեգորիա:Անգլիացի աթեիստներ
Երաժշտության ներբեռնում
Երաժշտության ներբեռնում (հաճախ նաև Թվային ներբեռնում, Digital download), համացանցից դեպի համակարգիչ երաժշտության ներբեռնումն է։ Համաձայն Nielsen Company ընկերության տվյալների՝ 2012 թվականին երաժշտության օնլայն ներբեռնումը կազմել է Միացյալ Նահանգների երաժշտական վաճառքի 55.9%-ը ։ Երաժշտության օնլայն վաճառքի ամենահայտնի կայքերն են՝ iTunes Store, Amazon MP3, fairsharemusic, eMusic, Google Play, CD Universe, Nokia Music Store, TuneTribe և Xbox Music։
(6586) Սեյֆդլեր
(6586) Սեյֆդլեր (Seydler), աստերոիդ աստերոիդների հիմնական գոտում։ Հայտնաբերվել է 1984 թվականի հոկտեմբերի 28-ին Անտոնին Մրկոսի կողմից Կլետում ։
Նիկոլայ Կրասիլնիկով (դիվանագետ)
Նիկոլայ Կրասիլնիկով (Никола́й Влади́мирович Краси́льников, ), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (2017 թվականի հունիսի 10) ։
(6586) Սեյֆդլեր
Միջին հեռավորությունը Արեգակից կազմում է 2,446263 ա. մ., առավելագույնը մոտենում է 2,0724 ա. մ. հեռավորության վրա և հեռանում 2,8201 ա. մ. ։ Արեգակի շուրջ մեկ ամբողջական պտույտ է կատարում 1397,5 երկրային օրվա ընթացքում, իր ուղեծրով շարժվելով միջինում 0,257602 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։
Երաժշտության ներբեռնում
Ծանոթագրություններ
Կատեգորիա:Երաժշտություն
Նիկոլայ Կրասիլնիկով (դիվանագետ)
Կենսագրություն
1991 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է սուախիլիին և անգլերենին։
1991 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ դուստր և երկու որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ալագյազ (գյուղախումբ)
Ալագյազ, գյուղախումբ, Երևանի նահանգի Շարուր-Դարալագյազի գավառում։ Տարածվում էր Արփայի աջակողմյան վտակ Եղեգիսի նրա աջ օժանդակ Սելիմի ավազաններում։ Հյուսիսից սահմանակից էր Նոր Բայազետ գավառի հետ։ Կենտրոնն Ալագյազ գյուղն էր, իսկ 1894 թ.-ին կենտրոն դարձավ Հասանքյանդ գյուղը։
Գյուղախումբն ուներ 20 գյուղ (Հասանքյանդ, Քարագլուխ, Էրդափին և այլն), որտեղ բնակվում էին 874 ընտանիք ։
Ծանոթագրություններ
Կատեգորիա:Արևելյան Հայաստանի գյուղախմբեր
Ուոլթեր Քանինգեմ
Ռոնի Ուոլթեր Քանինգեմ (Ronnie Walter Cunningham, ), ամերիկացի տիեզերագնաց–օդաչու, գիտությունների դոկտոր։ Մասնագիտությամբ ֆիզիկոս։ ԱՄՆ–ի տիեզերագնացների խմբում է 1963 թվականից։ 1968 թվականի հոկտեմբերի 11–22-ին, Ուոլթեր Շիրայի և Դոն Այզլիի հետ, որպես անձնակազմի անդամ, թռիչք է կատարել «Ապոլոն–7» տիեզերանավով, որը Երկրի շուրջը կատարել է 163 պտույտ։ Թռիչքի ընթացքում իրականացվել է «Ապոլոն» տիեզերանավի հիմնական բլոկի առաջին թռիչքային փորձարկումը։
Ծանոթագրություններ
Կատեգորիա:Ամերիկացի տիեզերագնացներ Կատեգորիա:«Էմմի» մրցանակի դափնեկիրներ Կատեգորիա:20-րդ դարի ամերիկացի գործարարներ Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Ամերիկացի ներդրողներ Կատեգորիա:Ամերիկացի գործարարներ Կատեգորիա:Ամերիկացի գիտնականներ Կատեգորիա:Ամերիկացի ձեռնարկատերեր Կատեգորիա:ԱՄՆ-ի օդաչուներ Կատեգորիա:Գիտությունների դոկտորներ
Սևավիզ կարապ
Արտաքին տեսք
Հասուն առանձնյակների միջին երկարությունը կազմում է 102-124 սմ, միջին քաշը՝ 3,5-6,7 կգ ։ Թևերի բացվածքը հասնում է 135-177 սմ ։ Արուներն զգալիորեն ավելի մեծ են, քան էգերը։ Տեսակի տարբերվող հատկությունը սև գույնի պարանոցը և գլուխն է մնացած սպիտակ փետրավորման ֆոնին։ Աչքի վերևով ձգվում է բարակ հորիզոնական սպիտակ շերտ։ Կտուցը մոխրագույն է, հիմքի մոտ ունի մեծ կարմիր սանրանման գերաճ։ Ոտքերը վարդագույն են։
Տարածվածություն
Սևավիզ կարապը բնադրում է Հարավային Ամերիկայի հարավում՝ միջին Չիլիից ու Պատագոնիայից մինչև Հրո երկիր և Ֆոլկլենդյան կղզիներ։ Ձմռանը սևավիզ կարապները թռչում են հյուսիս՝ Պարագվայ և հարավարևելյան Բրազիլիա։
Կենսակերպ
Սևավիզ կարապները բնակվում են առաջին հերթին փոքր լճերի և քաղցրահամ ջրով ճահիճների մոտ, ինչպես նաև ծովալճակների ու ծովային փակ հրվանդանների մոտ։ Հիմնականում սնվում են ջրիմուռներով և ջրային այլ բույսերով, որոնք հանում են գլխով ջրի տակ սուզվելով։
Բազմացում
Զուգավորումն սկսվումէ հուլիսից, այսինքն՝ այն ժամանակ, երբ հարավային կիսագնդում ձմեռ է, և շարունակվում մինչև նոյեմբեր։ Բույնը պատրաստում են ծովափնյա եղեգների մեջ կամ փոքր կղզիներում։ Էգը դնում է երեքից ութ ձու և թուխս նստում հինգ շաբաթ, իսկ արուն խնամում ու պաշտպանում է նրան։ Մոխրագույն ճտերը արագ դուրս են գալիս բնից, և ծնողները նրանց հաճախ կրում են իրենց մեջքի փետուրների միջև։ Երեք ամսվա ընթացքում ճուտերը սովորում են թռչել։
Արտաքին հղումներ
Կատեգորիա:Կարապներ Կատեգորիա:Հարավային Ամերիկայի թռչուններ Կատեգորիա:Չվտանգված տեսակներ
Պիետա (ֆիլմ)
«Պիետա» (피에타), ռեժիսոր Կիմ Կի Դուկի 2012 թվականին նկարահանած հարավկորեական քրեական դրամա։ Ֆիլմն անվանվել է ի պատիվ Միքելանջելոյի հայտնի Պիետա քանդակի։ «Pietà» իտալերենից թարգմանաբար նշանակում է «բարեգթություն»։
Ֆիլմի համաշխարհային պրեմիերան տեղի է ունեցել Վենետիկի 69-րդ կինոփառատոնի ժամանակ, որտեղ ֆիլմն արժանացել է «Ոսկե առյուծ» գլխավոր մրցանակի : Սա կորեական կինոարտադրության առաջին ֆիլմն է, որն արժանացել է Վենետիկի կինոփառատոնի մրցանակին   ։
2014 թվականին ֆիլմը ցուցադրվել է Ոսկե ծիրան կինոփառատոնի «Հետահայաց ցուցադրություններ» ծրագրում ։
Ստեղծման պատմություն
Վատիկանում գտնվելիս Կիմ Կի Դուկը ոգեշնչվել է Միքելանջելոյի «Պիետա» քանդակով։ Իր ֆիլմում ռեժիսորը ցանկացել է ցույց տալ, թե ինչպես են գումարի պատճառով ի հայտ գալիս սոցիալական խնդիրներ, քանդվում են ընտանիքներ, տեղի են ունենում ինքնասպանություններ ։ Ռեժիսորի համար առանձնակի կարևորություն է ներկայացնում նաև Սեուլով հոսող Չհոնգեչհոն վտակը և նրա ափերին գտնվող գործարանները։ Կիմ Կի Դուկին հետաքրքրում է այդ գործարանում աշխատող և մոտակա տներում բնակվող մարդկանց կյանքը։ Սկզբում նախատեսվել է ֆիլմը  նկարել Եվրոպայում և նկարահանվելու հրավիրել հայտնի դերասանների, ինչը իրականացնել չի հաջողվել ֆինանսական խնդիրների պատճառով։ Շուրջ երկու ամիս Ճապոնիայում անցկացնելուց և քասթինգներ անելուց հետո Կիմ Կի Դուկը հարմար դերասան չգտնելով՝ վերադարձել է Կորեա, որտեղ էլ գտել է իր ֆիլմի գլխավոր հերոսին։ Ֆիլմի արժեքը կազմել է 100 հազար դոլար, որի մեծ մասը ներդրել է Կիմ Կի Դուկը։
Սյուժե
Լի Կան Դոն անսիրտ մարդ է, ով ընտանիք չունի։ Նրա աշխատանքն է սպառնալ պարտապաններին մարելու իրենց հաճախորդների վարկերը։ Տոկոսները վերակագնելու համար պարտապանները պետք է ապահովագրություն կնքեն, և Կան Դոն դաժանորեն վնասում է պարտապաններին։ Մի օր նրան է այցելում միջին տարիքի խորհրդավոր մի կին և հայտնում, որ նրա վաղուց անհետացած մայրն է։ Կինը համառորեն հետևում է Կան Դոյին, ով շարունակում է անել իր աշխատանքը, սակայն կնոջ տածած մայրական սիրուց աստիճանաբար վերափոխվում է ։
Արտաքին հղումներ
Կատեգորիա:2012 ֆիլմեր Կատեգորիա:Կիմ Կի Դուկի ֆիլմեր Կատեգորիա:Հարավկորեական դրամա ֆիլմեր Կատեգորիա:Հարավկորեական ֆիլմեր
Էդուարդ Խաչիյան
Էդուարդ Եփրեմի Խաչիյան (, Առաքյալ, ԼՂԻՄ), հայ երկրաբան, տեխնիկական գիտությունների դոկտոր (1972), պրոֆեսոր (1978), ՀՀ ԳԱԱ ակադեմիկոս (1996), ՀՀ գիտության վաստակավոր գործիչ։
Կենսագրություն
1956 թվականին ավարտել է Երևանի պետական համալսարանը։ 1956-1997 թվականներին լաբորատորիայի վարիչ, սեյսմակայուն շինարարության ինստիտուտի (ԳՀԻ) գիտության գծով տնօրենի տեղակալ, 1972-1988 թվականներին՝ ԵՊԱԿ ՀՀ-ի և ԵՊՀ-ի պրոֆեսոր), 1997 թվականից ԵՊՀ-ի ամբիոնի վարիչ), 1997 թվականից՝ ՀՀ ԳԱԱ ԵԳԻ-ի գլխավոր գիտաշխատող ։
Ծանոթագրություններ
Կատեգորիա:Հայ երկրաբաններ Կատեգորիա:1933 ծնունդներ Կատեգորիա:Օգոստոսի 17 ծնունդներ Կատեգորիա:Առաքյալ գյուղում ծնվածներ Կատեգորիա:ՀՀ ԳԱԱ ակադեմիկոսներ Կատեգորիա:ՀՀ գիտության վաստակավոր գործիչներ Կատեգորիա:Հայ պրոֆեսորներ Կատեգորիա:Տեխնիկական գիտությունների դոկտորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ Կատեգորիա:ՀՀ վարչապետի հուշամեդալակիրներ
Աստերոիդների ցանկ (39201-39300)
Աստերոիդների ցանկ (39101-39200) * Աստերոիդների ցանկ * Աստերոիդների ցանկ (39301-39400)
Պիանք
Պիանք, գավառ Մեծ Հայքի Արցախ նահանգի կազմում ։
Ծանոթագրություններ
Կատեգորիա:Արցախ նահանգի գավառներ
Օռու (գյուղ, Ասեռի շրջան)
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Ասեռի շրջանի բնակավայրեր Կատեգորիա:Էստոնիայի գյուղեր
Սուրբ Վարդանանց հայկական եկեղեցի (Քուվեյթ)
Սուրբ Վարդանանց եկեղեցի, միակ հայկական եկեղեցին Քուվեյթում։ Դրան կից գործում է հայկական վարժարան՝ նախակրթական, միջնակարգ և երկրորդական բաժիններով, ունի 400-ից ավելի սաներ (2012) ։ 1992 թվականից հանդիսանում է Մեծի Տանն Կիլիկիո կաթողիկոսության Քուվեյթի և Ծոցի արաբական երկրների թեմի առաջնորդանիստը։
Եկեղեցին հայ համայնքի կյանքում հոգևոր և կազմակերպչական մեծ դերակատարում ունի։ Յուրաքանչյուր ուրբաթ մատուցվում է սուրբ պատարագ ։
Քուվեյթի հայ համայնք այցելող հայաստանաբնակ քաղաքական ու մշակույթի գործիչները քուվեյթահայերի հետ հանդիպումներ են ունենում եկեղեցուն կից կառույցներում. 2011 թվականին Քուվեյթ է այցելել ԵՊՀ ռեկտոր Արամ Սիմոնյանը, 2014 թվականին՝ Բարգավաճ Հայաստան կուսակցության հիմնադիր Գագիկ Ծառուկյանը և ուրիշներ ։
Պատմություն
Եկեղեցին կառուցվել է 1963 թվին։ 2016 թվականի դեկտեմբերին եկեղեցում տեղի է ունեցել դրամահավաք և տոնավաճառ, որի հասույթներն ուղղվել են եկեղեցու նոր շինության ներքին հարդարմանը ։
Ծանոթագրություններ
Կատեգորիա:Պարսից ծոցի հայկական եկեղեցիներ -րդ դարի հայկական վանքեր և եկեղեցիներ|վ
Սվինցովո (գյուղ, Ուգրանսկի շրջան)
Սվինցովո (Свинцово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Նովոիվանովկա (գյուղ, Բաշտանկայի շրջան)
Նովոիվանովկա (Новоіванівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1829 թվականին։
2001 թվականի տվյալներով Նովոիվանովկա գյուղում բնակվում էր 622 մարդ։ Բնակավայրը զբաղեցնում է 2,7 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բաշտանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1829 թվականին հիմնադրված բնակավայրեր
Տիրմենովո
Տիրմենովո (Тирменово, Тирмән), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Սիարա Ռենե
Սիարա Ռենե Հարփեր (Ciara Renée Harper, ), ամերիկացի հեռուստադերասանուհի։ Ավելի հայտնի դարձավ Վաղվա լեգենդները հեռուստասերիալի շնորհիվ։ Նաև խաղացել է Բրոդվեյ մյուզիքլում   ։
Կենսագրություն
Ռենեն ծնվել և մեծացել է Հարիսբուրգում, Փենսիլվանիա նահանգում։ Նա հաճախել է Դֆոնի ավագ դպրոցը (Central Dauphin East High School) և 2013 թվականին ավարտել է Բոլդին-Ուելսի համալսարանը ։
Արտաքին հղումներ
Կատեգորիա:Ամերիկացի մեցցո-սոպրանոներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ
Սպանության շղթա
Սպանության շղթա (Kill chain), ռազմական հասկացություն է, որը նույնացնում է հարձակման կառուցվածքը։ Ընդհակառակը, հակառակորդի սպանության շղթան «կոտրելու» գաղափարը պաշտպանության կամ կանխարգելիչ գործողությունների մեթոդ է ։
F2T2EA
Ռազմական սպանության շղթայի մոդելներից մեկը «F2T2EA»-ն է, որը ներառում է հետևյալ փուլերը․
Տվյալ շղթայի անվանումը փուլերից յուրաքանչյուրի անվանման առաջին տառերով և նրանց կրկնության քանակով է կազմված՝ (find, fix, track, target, engage, essess): Սա ինտեգրված,գործընթաց է, որը նկարագրվում է որպես «շղթա», քանի որ ցանկացած փուլում ընդհատումը կարող է ընդհատել ողջ գործընթացը ։
Նախկին տերմինաբանություն
«Չորս Ֆ-եր»-ը (Four Fs (Find, Fix, Fight, Finish)) ռազմական տերմին է, որն օգտագործվել է Միացյալ Նահանգների բանակում, հատկապես Երկրորդ համաշխարհային պատերազմի ժամանակ ։
Առաջարկվող տերմինաբանություն
«Հինգ Ֆ-եր»-ը (Five Fs (Find, Fix, Fight, Finish, Feedback)) ռազմական տերմին է, որը նկարագրել է մայոր Մայք «Պակո» Բենիտեսը, որ ծառայել է Միացյալ Նահանգների ռազմաօդային ուժերում և Միացյալ Նահանգների ծովային հետևակային կորպուսում։ Նախագծված է «Սպանության շղթան» թարմացնելու համար՝ արտացոլելու նորացված, ինքնավար և կիսաինքնավար զենքի համակարգերը, «Հինգ Ֆ-եր»-ը նկարագրված է «Ժամանակն է. Սպանության շղթան զարգացնելու հրատապ անհրաժեշտությունը» հոդվածում հետևյալ կերպ.
Հյուսիսային Կորեայի միջուկային հնարավորություններ
Հաղորդվում է, որ «Սպանության շղթա» կոչվող ամերիկյան ռազմական նոր պլանը արբանյակային պատկերների օգտագործման նոր ռազմավարության առաջին քայլն է՝ բացահայտելու Հյուսիսային Կորեայի միջուկային զենքի արձակման վայրերը, օբյեկտները և արտադրական կարողությունները և կանխարգելիչ կերպով ոչնչացնել դրանք, եթե հակամարտությունը մոտալուտ է թվում։ Այդ պլանը նշվել է ԱՄՆ-ի և Հարավային Կորեայի համատեղ հայտարարության մեջ ։
Հարձակման փուլեր և հակաքայլեր
Վերջերս Lockheed Martin ամերիկյան ռազմաարդյունաբերական կորպորացիան հարմարեցրել է այս հայեցակարգը տեղեկատվական անվտանգությանը, օգտագործելով այն որպես համակարգչային ցանց ներխուժումների մոդելավորման մեթոդ ։ Կիբեր սպանությունների շղթայի մոդելը որոշակիորեն ընդունվել է տեղեկատվական անվտանգության համայնքում ։ Այնուամենայնիվ, ընդունումը համընդհանուր չէ, քանի որ քննադատները մատնանշում են մոդելի հիմնարար թերությունները ։
Lockheed-Martin կորպորացիայի համակարգչային գիտնականները 2011 թվականին նկարագրել են նոր «ներխուժման սպանության շղթա» շրջանակ կամ մոդել՝ համակարգչային ցանցերը պաշտպանելու համար Նրանք գրել են, որ հարձակումները կարող են տեղի ունենալ փուլերով և կարող են խաթարվել յուրաքանչյուր փուլում հաստատված վերահսկողության միջոցով։ Այդ ժամանակից ի վեր «կիբեր սպանությունների շղթան» ընդունվել է տվյալների անվտանգության կազմակերպությունների կողմից՝ կիբերհարձակումների փուլերը սահմանելու համար ։
Կիբեր սպանությունների շղթան բացահայտում է կիբերհարձակման փուլերը՝ վաղ հետախուզումից մինչև տվյալների արտահանման նպատակ ։ Սպանության շղթան կարող է օգտագործվել նաև որպես կառավարման գործիք, որն օգնում է շարունակաբար բարելավել ցանցի պաշտպանությունը։ Ըստ Lockheed Martin-ի, սպառնալիքները պետք է առաջընթաց գրանցեն մոդելի մի քանի փուլով, ներառյալ.
Պաշտպանական գործողությունների ուղղություններ կարող են ձեռնարկվել վերը նշվածի դեմ ․
2013 թվականի Target Corporation-ի տվյալների խախտման վերաբերյալ ԱՄՆ Սենատի հետաքննությունը ներառում էր վերլուծություն՝ հիմնված Lockheed-Martin սպանության շղթայի շրջանակի վրա։ Այն բացահայտել է մի քանի փուլ, որտեղ հսկողությունը չի կանխել կամ հայտնաբերել հարձակման առաջընթացը ։
Այլընտրանքային տարբերակներ
Տարբեր կազմակերպություններ կառուցել են իրենց սպանության շղթաները՝ փորձելով մոդելավորել տարբեր սպառնալիքներ։ FireEye-ն առաջարկում է Lockheed-Martin-ի նման գծային մոդել։ FireEye-ի սպանության շղթայում շեշտվում է սպառնալիքների շարունակականությունը։ Այս մոդելը շեշտում է, որ սպառնալիքը չի ավարտվում մեկ ցիկլից հետո ։
Lockheed Martin-ի կիբեր սպանությունների շղթայի մոդելի քննադատությունների շարքում, որպես սպառնալիքների գնահատման և կանխարգելման գործիք, այն է, որ առաջին փուլերը տեղի են ունենում պաշտպանված ցանցից դուրս՝ դժվարացնելով բացահայտելը կամ պաշտպանվել այդ փուլերում գործողություններից ։ Նմանապես, ասվում է, որ այս մեթոդաբանությունը ամրապնդում է ավանդական պարագծային և չարամիտ ծրագրերի կանխարգելման վրա հիմնված պաշտպանական ռազմավարությունները ։ Ուրիշները նշել են, որ կիբեր սպանությունների ավանդական շղթան հարմար չէ ներքին սպառնալիքների մոդելավորման համար ։ Սա հատկապես անհանգստացնում է, հաշվի առնելով հաջող հարձակումների հավանականությունը, որոնք խախտում են ներքին ցանցի պարագիծը, այդ իսկ պատճառով կազմակերպությունները «պետք է մշակեն ռազմավարություն՝ firewall-ի ներսում հարձակվողների հետ գործ ունենալու համար։ Նրանք պետք է մտածեն յուրաքանչյուր հարձակվողի մասին որպես պոտենցիալ ներքին թշնամու» ։
Ծանոթագրություններ
Կատեգորիա:Ազգային անվտանգություն Կատեգորիա:Տեղեկատվական անվտանգություն Կատեգորիա:Հանցագործության կանխում
Իգոր Կրեմնև
Իգոր Կրեմնև (Игорь Александрович Кремнев, ), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (2009 թվականի հունիսի 1) ։
Կենսագրություն
1985 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1985 թվականից զբաղվում է դիվանագիտական գործունեությամբ։
Աչիքգյոզյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Մականվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ
Ժոզե Ռայդան
Ժոզե Ռայդան (José Raydan), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3564 մարդ՝ 2006 թվականի տվյալներով։ Գրավում է 181,407 կմ2 տարածք։ Բնակչության խտությունը կազմում է՝ 19,6 մարդ/կմ2։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Վերիշեն
Վերիշեն (նախկինում նաև Հին Գորիս), գյուղ Հայաստանի Հանրապետության Սյունիքի մարզում, Գորիսից անմիջապես հյուսիս-արևմուտք, Վարարակ գետի ափին, ծովի մակերևույթից 1540-1620 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 84 կմ։
Ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ։
Արամ Առաքելյան (այլ կիրառումներ)
Արամ Առաքելյան անուն-ազգանունը կարող է վերաբերել՝
Վերիշեն
Բնակչություն
Ըստ ՀՀ 2011 թվականի մարդահամարի արդյունքների` Վերիշենի մշտական բնակչությունը կազմել է 2264, առկա բնակչությունը` 1765 մարդ ։ Գյուղը մշտապես բնակեցված է եղել հայերով, բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, դաշտավարությամբ և պտղաբուծությամբ։
Պատմամշակութային կառույցներ
Վերիշենն ունի երկու եկեղեցի, որոնցից մեկը սբ. Նորակնունքն է։ Գյուղի շրջակայքում կան մի քանի գյուղատեղիներ։
Ծանոթագրություններ
Կատեգորիա:Սյունիքի մարզի գյուղեր
Հայկազ Ասլանյան
Հայկազ (Հայկ) Գաբրիելի Ասլանյան, հայ գիտնական, փիլիսոփա, փիլիսոփայական գիտությունների դոկտոր (1966), պրոֆեսոր (1967)։ ՀԽՍՀ գիտության վաստակավոր գործիչ։
Կենսագրություն
Հայկազ Ասլանյանը ծնվել է 1903 թվականի մայիսի 1-ին Երևանի նահանգի Սուրմալու գավառի Կողբ գյուղում։ 1915 թվականի Հայոց ցեղասպանության հետևանքով ընտանիքի հետ միասին գաղթել է Երևան։ Ավելի ուշ, զրկվելով ծնողներից՝ քրոջ հետ տեղափոխվել է Էջմիածնի որբանոց։
1923-1926 թվականներին Հայկազ Ասլանյանը սովորել է Անդրկովկասի կոմունիստական համալսարանում, իսկ արդեն 1926-1929 թվականներին՝ նույն համալսարանի ասպիրանտուրայում։ 1929-1931 թվականներին դասախոսել է Թիֆլիսի բարձրագույն ուսումնական հաստատություններում։
1931-1953 թվականներին ղեկավարել է Երևանի անասնաբուժական-անասնաբուծական ինստիտուտի, Երևանի ռուսական մանկավարժական ինստիտուտի, Երևանի պետական համալսարանի և ՀԿԿ Կենտկոմին առընթեր հանրապետական կուսակցական դպրոցի փիլիսոփայության ամբիոնները։ Հայրենական մեծ պատերազմի տարիներին ղեկավարել է «Կոմունիստ» և «Սովետական Հայաստան» թերթերի պրոպագանդայի բաժինը։ 1944-1948 և 1956-1969 թվականներին նա ղեկավարել է ՀԽՍՀ ԳԱ փիլիսոփայության, ապա՝ փիլիսոփայության և իրավունքի բաժանմունքը։ 1958-1961 թվականներին եղել է ՀԽՍՀ ԳԱ «Տեղեկագիր» հանդեսի խմբագիր ։
1969-1978 թվականներին եղել է ՀԽՍՀ ԳԱ փիլիսոփայության և իրավունքի ինստիտուտի պատմական մատերիալիզմի և գիտական կոմունիզմի բաժնի վարիչ։
Վախճանվել է 1980 թվականի հոկտեմբերի 6-ին Երևանում։
Գիտական գործունեություն
1966 թվականին Հայկազ Ասլանյանը պաշտպանել է դոկտորական ատենախոսություն, իսկ արդեն 1967 թվականին նրան շնորհվել է պրոֆեսորի կոչում։ Հայկազ Ասլանյանը հեղինակել է ավելի քան 50 գիտական աշխատություններ։ 1963 թվականին Ասլանյանն արժանացել է ՀԽՍՀ գիտության վաստակավոր գործչի կոչման։ Պարգևատրվել է ՀԽՍՀ Գերագույն խորհրդի պատվոգրերով։
Ծանոթագրություններ
Կատեգորիա:Հայ փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ
Ալագյոզ (Կաղզվանի գավառ)
Ալագյոզ, ավերակ գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Զիարեթ լեռնագագաթից 3 կմ արևելք ։
Կախարդուհին (նկար, Ուոթերհաուս)
«Կախարդուհին» (The Sorceress), բրիտանացի նկարիչ Ջոն Ուիլյամ Ուոթերհաուսի կտավը՝ ստեղծված 1911-1915 թվականների միջակայքում ։ Նկարը դասական դիցաբանական Կիրկե կերպարի երրորդ պատկերումն է «Կիրկեն գավաթը մատուցում է Ոդիսևսին» (1891) և «Կիրկե» կտավներից հետո։ Գտնվում է մասնավոր հավաքածուում ։ Նկարի մյուս երեսին գրված է անունը, բացի այդ՝ ընձառյուծ և ճախարակ, որոնք ավելի են ընդգծում, որ դա հենց Կիրկեն է ։
Գոյություն ունի «Կախարդուհու» երկու տարբերակ, երկուսն էլ գտնվում են մասնավոր հավաքածուներում ։ 1911 թվականի էսքիզում նկարիչը պատկերել է մուգ վարսերով կնոջ, իսկ նկարի վերջնական տարբերակում Կիրկեն շիկակարմիր մազերով է ։
Նկարագրություն
Կտավում նկարիչը Կիրկեին պատկերել է Էական կղզու իր տանը։ Ի տարբերություն նախորդ երկու նկարների, որոնք Կիրկեին ցույց էին տալիս որպես զորեղ կին, այս նկարը ցույց է տալիս Կիրկեի ոչ թե աստվածային, այլ մարդկային կողմը։ Կախարդուհին պատկերված է սեղանի մոտ նստած՝ ավելի շատ մտածկոտ և հանգիստ, քան վախեցնող։ Սեղանին դրված են հմայախոսքերի գիրք և կախարդական թուրմով շիշ, ինչն ընդգծում է նրա ինտելեկտուալությունը և աստվածային նենգությունը։ Սեղանի կողքին ընկած է գինու բաժակ, ինչը ևս կարող է ցույց տալ նրա մարդկային զգացմունքները և պատվասիրությունը։ Կիրկեն դժվար թե պատահականորեն գցեր որևէ առարկա։ Նա բացահայտորեն այն դիտավորյալ է գցել՝ այդ հանելուկը նկարում թողնելով անլուծելի ։
Արտաքին հղումներ
Կատեգորիա:Ջոն Ուիլյամ Ուոթերհաուսի նկարներ Կատեգորիա:Մասնավոր հավաքածուներում գտնվող նկարներ Կատեգորիա:1911 նկարներ Կատեգորիա:1915 նկարներ
Օդային ծովահենները (մանգա)
Սյուժե
Անիմեի և մանգայի սյուժեն ծավալվում է Գարդիա աշխարհում, որտեղ հիմնական փոխադրամիջոցներն են շոգեքարշերը, շոգենավերը, ինչպես նաև ամենատարբեր օդանավերի տեսակները, որոնք օգտագործում են սկսած պտուտակային և վերջացրած հրթիռային շարժիչներ։
Գարդիայում ապրում են երկու հիմնական ռասաներ՝ Գարդիացիները՝ մարդիկ, և Էդել Ռայդերը՝ երկարակյաց ռասա, որը ունի հնարավորություն կիսվել ուժով իր զույգի հետ, և դառնալ հզորագույն զենք։ Սակայն ժամանակի ընթացքում մարդիկ սկսեցին Էդել Ռեյդերին վերաբերվել ինչպես սովորական զենքերին, որոնց կարելի է օգտագործել սեփական նպատակին հասնելու համար, և դրա արդյունքում Էդել Ռայդերը սկսեցին չվստահել մարդկանց։
Ամեն ինչ սկսվում է նրանից, որ օդային ծովահենների «Ալ Լուսաններ» նավի նավավարը՝ Կուդը, այս անգամ ևս ուշանալով «աշխատանքից», որոշում է նայել որսին, և անզգուշաբար արթնացնում է քնած Էդել Ռայդի՝ Ռեն անունով, որը շատ ուժեղ է։ Նա պատկանում է ՍիտիկոՀոձյուներին։ Ռենը որոշում է լքել նավը և հասնել մինչև էդել Գարդեն, և, չնայած, որ Ռենին սկզբից դուր չի գալիս, Կուդը խոստանում է աղջկան հասցնել իր նպատակին։ Միայն թե, ոչ բոլորն են ցանկանում, որ նա հասնի Էդել Գարդեն։ «Ալ Լուսաններ» նավի վրա հարձակվում է Արկ Էյլի խումբը, որը երկար տարիներ է զբաղվում է Էդել Ռայդերի հավաքով, որպեսզի նրանց պաշտպանի մարդկանց ագահությունից։ Ռենը, թեև ատում է մարդկանց, սակայն չի կարողանում միայնակ թողնել մարդկանց այդ իրավիճակում։ Դրա համար նա պայմանագիր է կնքում Կուդի հետ, և միանալով նրան, դառնում է հզոր զենք, որը ցանկանում են ունենալ բոլոր մարդիկ։
Կռվի արդյունքում «Ալ Լուսաններ» նավը կործանվում է, իսկ Ռենին վերցնել ցանկացող երեք գործակալները, Կուդը և Ռենը հայտնվում են ներքևում՝ Երկրի վրա։
Գարդիայի ռասաները
Գարդիա, (ガーディア, Guardia), աշխարհ, որտեղ կատարվում են իրադարձությունները։ Բաժանվում է երկու մասերի․ սովորական երկրի և ճախրող կղզիների, մասնավորապես Էդել Գարդենը։ Բնակեցված է երկու ռասաներով․ Գարդիացիներով (մարդիկ) և Էդել Ռայդերով (էակներ, որոնք կարող են դառնալ հզոր զենք)։
Էդել Ռայդ( エディル・レイド, Էդիրու Ռեյդո, Edel Lade - փայլող մարգարիտ), հնագույն ռասա, որը ունի հնարավորություն կիսվել ուժով իր զույգի հետ, և դառնալ հզորագույն զենք։ Նրանց տարբերող հատկությունը թանկարժեք քարն է, որը թաքնված է ապահով տեղում՝ իրենց մարմնի մեջ, և այն հիմնականում իրենց աչքերի կամ մազերի գույնն է։ Էդել Ռայդերը ապրում են մարդկանցից ավելի երկար (օրինակ, Գրինան ապրել է շուրջ 600 տարի)։ Ռասան անընդհատ գտնվում է հսկողության տակ իրենց ուժի որսորդների կողմից, որոնք ցանկանում են Էդել Ռայդերին դարձնել զենք։ Յուրաքանչյուր Էդել Ռայդ կարող է Ռեակցիայի մեջ մտնել միայն մեկ Պաշտպանի հետ։ Դա անվանվում է Համաձայնագիր ( 契約 կեյակու)։
Վիարզո Էկլիրոր (ウィアールゾ　エクリロール, Վիարուձո Էկուրիորու, Virzoeve Eclairouer), բոլոր արհեստական Էդել Ռայդերի ընդհանուր անունը։ Վիրոների նմանօրինակներից է «Ստին Ռայդը»: Նրանք, սկզբից մարդիկ են, ստեղծվել են ձեռագործ տարերային մուգ-կապտավուն բյուրեղների օգնությամբ։ Չնայած, որ նրանք անմահ են, բայց եթե բյուրեղը կոտրվի, նրանք մահանում են։ Վիրոները չեն կարող միաձուլվել մարդկանց հետ, լոկ միայն կարող են իրենց մարմնի մասերը վերածել զենքի, քանի որ, ի սկզբանե, նրանք մարդիկ են։ Բացի այդ, Վիրոները չեն կարողանում հզոր հարձակումների համար երգ-հմայում արտասանել։
Ստին Ռայդ (スティン・レイド, Սուտին Ռեյդո, Sting Raid), կիսամարդ - կիսա-Էդել Ռայդերի ռասա։ Նրանք, ի սկզբանե, չեն հանդիսանում Էդել Ռայդեր, այդ պատճառով չեն տիրապետում այնպիսի ուժերի, ինչպես նրանք։ Նրանց քարը արհեստականորեն պատվաստված է նրանց մարմնում, որը իրենից մեծ ռիսկ է պարունակում նրանց կյանքի համար։ Ի տարբարություն Էդել Ռայդի, Ստին Ռայդի քարը տիրոջ հետ այդպիսի կապ չունի, այդ պատճառով այն կարող է վերացվել, իսկ Ստին Ռայդը հնարավորություն է ստանում նորից վերածվել մարդու։ Քաոսի երգչախմբի կողմից օգտագործվում է որպես հիմնական հարվածային միջոց։
Գարդիաններ (ガーディアン, Գադիան, Guardian), Գարդիա երկիրը բնակեցնող մարդիկ։ Հնում Էդել Ռայդի հետ ապրում էին խաղաղ և հաշտ և «յուրաքանչյուրը երգում էր իր երգը»: Սակայն հետագայում սկսվում են երկպառակություններ, որի արդյունքում Էդել Ռայդը Պահակազորի համար վեր են ածվում լոկ զենքի։ Մանգայում սովորական մարդիկ են։
Էդել Ռայդի գաղտնիքները
Միաձուլում (リアクト, Ռիակուտո, 同契　մանգայում կարդացվում է նաև որպես «ռիակուտո»), Էդել Ռայդի և նրա համախոհի ուժերի բացանման գործընթաց։ Այդ թվում Էդել Ռայդը վեր է ածվում զենքի, իսկ նրա հոգին մնում է համախոհի կողքին, որպեսզի վերահսկի իրավիճակը։
Երգ-հմայում (謳, ուտա), հատուկ հմայում, որը օգտագործվում է միաձուլման կամ հզոր հարձակման համար։ Ընդհանրապես գոյությու ունի երեք տեսակի հմայում։ Առաջին՝ հմայում, որն արտասանում է Էդել Ռայդը, իր համախոհի հետ միաձուլվելու համար։ Այն երկար է, սակայն հետագայում կարող է կարճացվել և այնուամենայնիվ աշխատել։ Երկրորդ տեսակ՝ պատասխանի հմայում, այն կարդացվում է միայն Էդել Ռայդի կողմից, երբ նրան վտանգ է սպառնում՝ կանչելով հատուկ ուժերի։ Երրորդ տեսակ՝ միաժամանակյա հմայում, որը կարդացվում է միաժամանակ Էդել Ռայդի և նրա գործընկերոջ կողմից։ Որքան ուժեղ է օգտագործվող տեխնիկան, այնքան երկար է կարդացվում հմայումը և այնքան բարձր միաժամանակյա մակարդակ է պահանջվում։
Մոռացված երգ (失われた古代の謳, Ուսինավարետա Կոդայ նո Ուտա), կորսված երգ, որը Էդել Ռայդին հնարավորություն է տալիս իրականացնելու բազմապիսի հրաշքներ։ Հայտնվում է միայն անիմեում։
Տարրերային բյուրեղ (エレメンタル ジェレイド, Էրեմենտարու Դզերեյդո, Elemental Gelade), թանկարժեք քար, որը հանդիսանում է Էդել Ռայդի բաղկացուցիչ մասը։ Գոյություն ունի յուրաքանչյուր Էդել Ռայդի մոտ՝ մարմնի ցանկացած մասում։ Նրա գույնը հիմք է հանդիսանում Էդել Ռայդի աչքերի կամ մազերի գույնի համար և զենքի, որին նա վերածվում է։
Համաձայնագիր (契約, Կեյյակու), Էդել Ռայդը Համաձայնագիր է «ստորագրում» մարդու հետ, երբ առաջին անգամ միաձուլվում է նրա հետ։ Այդ դեպքում մերդը վեր է ածվում Էդել Ռայդ Պլեժերի և Էդել Ռայդկ այլևս ոչ մեկի հետ չի կարող մտաձուլվել, քանի դեռ կենդանի է Պլեժերը։
Էդել Ռայդի ոլորտները
Ծննդյան պահից տարրերային բյուրեղ Էդել Ռայդը պատկանում է որևէ ոլորտի։ Ընդհանրապես այդպիսի ոլորտներ քսանչորսնն են, նրանք միավորված են չորս օղակներում՝ յուրաքանչյուրում վեց ոլորտ, կապված միմյանց հետ։ Յուրաքանչյուր ոլորտ ուրիշ ոլորտների համեմատ ունի իր դրական և բացասական կողմերը։
Կազմակերպություններ
Արկ-Էյլ (アーク・エイル, Ակու Էյրու, Arc Aile), Էդել Ռայդի պաշտպանության կազմակերպություն։ Վարում է Էդել Ռայդի մնացած մարդկանցից մեկուսացման քաղաքականություն։
Ալ Լուսաններ (レッド・リヌクス, Ռեդլո Ռինկուսու, Red Lynx), օդային ավազակների հրոսակախումբ, որը զբաղվում է օդային նավերի կողոպտմամբ։ «Ալ Լուսանները» ղեկավարում է Բոսսը, որը փրկել է Կուդին, երբ վերջինս երեխա էր և նրան սովորեցրել է ամեն ինչ, այդ թվում՝ «տղամարդ լինել»:
Էդել Գարդեն
Էդել Գարդեն (エディル・ガーデン, Էդիրու Գադեն, Edel Garden), Էդել Ռայդ «ավետյաց երկիր», այդ ռասայի սկզբնական բնակեցման քաղաքը։ Հնում, մարդկանց և Էդել Ռայդի միջև հակազդեցության սկսվելուց առաջ, այգի էր, սակայն դրանից հատո լքում է երկիրը և օդ բարձրանում։ Այժմ այն գտնվում է ավերակներում, որտեղ հիմնավորվել է Քաոսի Երգչախումբ կազմակերպությունը։ Մանգայում հանդիսանում է Օրգանայտի ապաստարանը, որտեղից այդ կազմակերպությունը ղեկավարում է երկրում իր հպատակներին։
Արկվորե
Արկվորե (アーチウォレ, Ակուվորե, Arkvore), գյուղակ, որում ապրում էին միայն Էդել Ռայդերը։ Արկվորեում մշտապես ձյուն է տեղում, այդ պատճառով համարվում է մաքուր, Էդել Ռայդի ձեռք չտրված երկիր։ Այն թաքցված է կողմնակի աչքից և մարդիկ մշտապես փնտրում են նրան, հույս ունենալով տիրանալու Էդել Ռայդին։ Հենց այնտեղ է ընկնում տակավին փոքրիկ Ռենը, որտեղ նրան իր մոտ պատսպարում է Գրինան։ Արկվորեն դառնում է այն վայրը, որտեղ տեղակայվում են Օրգանայտի առաջին զորքերը, այնտեղից է սկսվում Ռենի երկարատև ճանապարհորդությունը։ Արկվորեն հայտնվում է միայն մանգայում։ Իսկ անիմեում Ռենը ցանկանում է ընկնել Էդել Գարդեն լոկ թագուհի Եվայի կանչով։
Գլխավոր հերոսներ
Կու (Կուդ վան Ջիրուեթ) ( クー(クード・ヴァン・ジルエット), Կու։ (Կուդո վան Ձիրուետտո, Cou (Coud Van Giruet)), ցածրահասակ, ուժեղ կազմվածքով, բաց գույնի մազերով, 15-ամյա պատանի։ «Ալ լուսաններ»-ի կազմի մեջ է մտել նավի Բոսի կողմից, դեռևս փոքր ժամանակ։ «Ալ լուսաններ»-ի նավավարը։ Օրգանայտից Լոնբլիի խոսքերով, Կուդը շատ հետաքրքրասեր է, չի հետաքրքրվում մանրամասնություններով, միայն թե շուտ է հանձնվում, որի պատճառով էլ դեռ ոչնչի չի հասել։ Զգուշանում է տարօրինակ իրերից, բայց հաճախ չմտածված է գործում։ Կուդին դուր են գալիս համեստ և նուրբ աղջիկները, սիրած գույնը կարմիրն է, կարգախոսը՝ «Քայլ առ քայլ, դեպի նպատակը»: Ատում է խաբել կանանց, և մեծ ու վարդագույն իրեր։ Ընկերուհի չունի արդեն 15 տարի և 3 ամիս։ Կուդը խիզախ է, հաստատակամ և շատ բարձր է գնահատում տրված խոստումը։ Ռենի հետ հանդիպումից հետո խոստանում է նրան հասցնել մինչև Սադա Էդել, ուր նա ցանկանում էր հասնել ամեն կերպ, և, չնայած ամեն ինչի, պահում է խոստումը։ Կուդը շատ է սիրում ճագարներ, ինչպես նաև ցանկացած փափուկ ու հաճելի բան։ Ուտեստներից չի սիրում արտասովոր ուտեստները, ու շատ անուշահոտ բանջարեղեններ, նրան, ի տարբերություն Ռենի, դուր են գալիս քաղցրավենիքները։ Ռենի հետ անցնելով երկար ճանապարհ, հասկանում է, որ սիրահարվել է։ Տարիքը՝ 15 տարեկան, հմտությունները՝ ճարպիկ է, շատ լավ է վարվում պարանի «Անգիլոմ» կեռչանի հետ, Կուդն ունի ավելի լավ հիշողություն, քան մարդկանց մեծ մասը։ Արտաքին տեսքը՝ կապտամոխրագույն աչքեր, բաց գույնի մազեր։ Հագնում է հարմարավետ և միաժամանակ վառ գույնի հագուստներ։